**Ministru kabineta noteikumu projekta “Grozījums Ministru kabineta 2005.gada 27.decembra noteikumos Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2005.gada 27.decembra noteikumos Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” mērķis ir deleģēt doktora zinātniskā grāda piešķiršanas (promocijas) tiesības Rīgas Stradiņa universitātei psiholoģijas zinātnē.Stāsies spēkā Oficiālo publikāciju un tiesiskās informācijas likumā noteiktajā kārtībā |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2005.gada 27.decembra noteikumos Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – projekts izstrādāts:- saskaņā ar Zinātniskās darbības likuma 11.panta trešo daļu, kas nosaka, ka doktora zinātniskā grāda piešķiršanas (promocijas) tiesības augstskolai deleģē Ministru kabinets pēc Latvijas Zinātnes padomes atzinuma;- ņemot vērā Rīgas Stradiņa universitātes 2019.gada 15.aprīļa vēstuli Nr.60-6/91/2019 kurā Rīgas Stradiņa universitāte lūdz tai piešķirt promocijas tiesības psiholoģijas zinātnē;- ņemot vērā Latvijas Zinātnes padomes 2019.gada 9.aprīļa vēstuli Nr.1/3.N-16, kurā Latvijas Zinātnes padome informē, ka Rīgas Stradiņa universitāte ir izpildījusi Zinātniskās darbības likuma 11.panta trešajā daļā noteiktās prasības un var pretendēt uz doktora zinātniskā grāda piešķiršanas (promocijas) tiesību deleģēšanu psiholoģijā |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005.gada 27.decembra noteikumi Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi) deleģē doktora zinātniskā grāda piešķiršanas (promocijas) tiesības (turpmāk – promocijas tiesības) augstskolām uz doktora studiju programmu akreditācijas laiku. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts MK noteikumos. Pamatojoties uz MK noteikumu 2.8.apakšpunktu Rīgas Stradiņa universitātei ir deleģētas promocijas tiesības farmācijā, juridiskajā zinātnē, medicīnā, politikas zinātnē un socioloģijā.Saskaņā ar Augstskolu likuma 55.panta pirmās daļas 3.punktu, doktora studiju programmas īstenošanā piedalās ne mazāk kā pieci doktori, no kuriem vismaz trīs ir Latvijas Zinātnes padomes apstiprināti eksperti attiecīgajā nozarē. Lai iegūtu promocijas tiesības konkrētā zinātnes nozarē, augstskolai saskaņā ar Zinātniskās darbības likuma 11. panta trešo daļu atbilst šādiem nosacījumiem:1) augstskolā tiek īstenota zinātnes nozarei atbilstoša akreditēta doktora studiju programma; 2) studiju programmas īstenošanā iesaistīti vismaz trīs Latvijas Zinātnes padomes apstiprināti eksperti; 3) Latvijas Zinātnes padome ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. Ņemot vērā minēto, ka doktora grāds tiek piešķirts zinātnes nozarē un MK noteikumi paredz promocijas tiesības zinātņu nozarēs, projekta tiesiskā regulējuma mērķis ir deleģēt promocijas tiesības Rīgas Stradiņa universitātei psiholoģijas zinātnes nozarē, ievērojot, ka Rīgas Stradiņa universitāte īsteno akreditētu studiju virzienam “Psiholoģija” atbilstošu doktora studiju programmu “Psiholoģija”.Rīgas Stradiņa universitāte īsteno akreditētam studiju virzienam “Psiholoģija” atbilstošu doktora studiju programmu “Psiholoģija” (Studiju akreditācijas komisijas 2016.gada 14.oktobra lēmums Nr.22-L, studiju virziens akreditēts līdz 2021.gada 2.jūnijam, studiju virziena akreditācijas lapa Nr.352). Doktora studiju programmas kods ir 51 310 un piešķiramais grāds ir “psiholoģija”.Rīgas Stradiņa universitātes doktora studiju programmas ”Psiholoģija” īstenošanā iesaistīti trīs Latvijas Zinātnes padomes eksperti: Dr.psych. profesore Kristīne Mārtinsone (termiņš, līdz kuram piešķirtas Latvijas Zinātnes padomes eksperta tiesības – 2021.gada 28.novembris), Dr.psych. asociētā profesore Sandra Mihailova (2021.gada 28.novembris), Dr.psych. profesore Anita Pipere (2020.gada 16.marts)(ekspertu datubāze https://www.lzp.gov.lv/eksperti/index.php).Latvijas Zinātnes padome sniegusi pozitīvu atzinumu par promocijas tiesību deleģēšanu Rīgas Stradiņa universitātei psiholoģijas zinātnē.Latvijas Zinātnes padomes 2019.gada 9.aprīļa vēstulē Nr.1/3.N-16 informē, ka Rīgas Stradiņa universitāte ir izpildījusi Zinātniskās darbības likuma 11.panta trešajā daļā noteiktās prasības un var pretendēt uz doktora zinātniskā grāda piešķiršanas (promocijas) tiesību deleģēšanu psiholoģijā.Rīgas Stradiņa universitātē doktora studiju programma “Psiholoģija” ir veidota saskaņā ar arī Eiropas augstākās izglītības telpas veidošanas rekomendācijām, tostarp stratēģijas “*Eiropa 2020*” trīs prioritātēm, kas ir formulētas kā prasības izglītībai: gudra, ilgtspējīga un integrējoša izaugsme, – lai sagatavotu augsti kvalificētus, starptautiskajām prasībām atbilstošus speciālistus – zinātniekus un mācībspēkus. Šī studiju programma ir veidota arī saskaņā ar *Boloņas deklarāciju* (1999) un *Zalcburgas deklarācijas* pamatprincipiem (2005), kas nosaka, ka studijas doktorantūrā ir individuāls ceļš. Tāpēc Rīgas Stradiņa universitāte sniedz atbalstu individuālai doktora grāda kandidātu attīstībai, veido kvalitatīvu, stimulējošu un vienlaikus ietverošu pētniecības vidi. Doktorantu kā jauno zinātnieku kompetence pamatā tiek veidota, veicot pētījumu un izplatot tā rezultātus, izmantojot iespēju gūt mobilitātes un starptautiskās sadarbības pieredzi. Doktorantu vadība ir balstīta uz skaidri noteiktu atbildības sadalījumu un caurskatāmību (vairāk sk. turpmākajā izklāstā). Doktora studiju programma ,,Psiholoģija” ir saskaņota arRīgas Stradiņa universitātes attīstības stratēģijā  2017.-2021. gadam (pieejams: <https://www.rsu.lv/sites/default/files/imce/Dokumenti/general/rsu_strategija_2017-2021.pdf>), noteikto par pielietojamu zinātnisko pētījumu veikšana, kas ir orientēti uz cilvēku dzīves kvalitātes un labklājības uzlabošanu, tehnoloģiju pārnesi un mērķtiecīgu jauniegūto zināšanu komercializāciju. Programmā pētījumi tiekattīstīti saistībā ar psiholoģisko palīdzību, tostarp, psiholoģisko izpētes instrumentu adaptāciju un konstruēšanu, laboratoriskajiem izmeklējumiem, uz pierādījumiem balstītas psiholoģiskās palīdzības attīstību dažādām klientu un pacientu grupām, kā arī topošo un esošo speciālistu profesionālās darbības izvērtējumu. Psiholoģijas doktorantūras studijas sniedz iespēju attīstīt mērķtiecīgi veidoto pētniecības vidi Rīgas Stradiņu universitātē (piemēram, Psiholoģijas laboratorijā). ‘Līdz ar to Rīgas Stradiņa universitātei ir zinātniskā infrastruktūra psiholoģijas pētniecības jomā, kuras ilgtspējas nodrošinājumam nepieciešama promocijas padomes izveide.Saskaņā ar Augstskolu likuma 55.panta pirmās daļas 3.punktu, akadēmiskās doktora studiju programmas īstenošanā piedalās ne mazāk kā piecas personas ar doktora grādu, no kurām vismaz trīs ir Latvijas Zinātnes padomes apstiprināti eksperti attiecīgajā nozarē. Zinātniskās darbības likuma 10.panta ceturtā daļa nosaka, ka habilitētajiem doktoriem ir attiecīgās zinātnes nozares doktora tiesības. Ministru kabineta 2013.gada 16.aprīļa noteikumu Nr.202 “Kārtība, kādā izsniedz valsts atzītus augstāko izglītību apliecinošus dokumentus” 5.pielikums “Doktora diploms” paredz, ka tiek piešķirts zinātnes nozares doktora zinātniskais grāds zinātnes apakšnozarē, tas ir, doktora grāds tiek piešķirts zinātnes nozarē. Ņemot vērā to, ka doktora grāds tiek piešķirts zinātnes nozarē un promocijas noteikumi paredz promocijas tiesības zinātņu nozarēs, projekts paredz piešķirt promocijas tiesības zinātņu nozarē.Rīgas Stradiņa universitāte lūdz tai piešķirt promocijas tiesības psiholoģijas zinātnē. Ministru kabineta 2018.gada 23.janvāra noteikumu Nr.49 “Noteikumi par Latvijas zinātnes nozarēm un apakšnozarēm” pielikums nosaka zinātnes nozares, kur 5.1.apakšpunkts paredz, ka zinātnes nozare ir “psiholoģija”. Latvijas Zinātnes padome bija izveidojusi Zinātņu nozaru un apakšnozaru sarakstu (<https://www.lzp.gov.lv/index.php?option=com_content&task=view&id=627&Itemid=54>), ko varēja izmantot, nosakot zinātnes nozari, kurā piešķiramas promocijas tiesības, līdz brīdim kad tika pieņemti minētie Ministru kabineta noteikumi. Latvijas Zinātnes padomes Zinātņu nozaru un apakšnozaru saraksts noteica, ka sociālās zinātnes nozares apakšnozare bija psiholoģija. Ņemot vērā minēto, Latvijas Zinātnes padomes Zinātņu nozaru un apakšnozaru sarakstā iekļautā psiholoģijas nozare pēc būtības atbilst Ministru kabineta 2018.gada 23.janvāra noteikumu Nr.49 “Noteikumi par Latvijas zinātnes nozarēm un apakšnozarēm” pielikuma 5.1.apakšpunktā iekļautajai psiholoģijas nozarei. Augstskolu likuma 59.panta pirmās daļas 3.punkts nosaka, ka atbilstoši valsts akreditētai studiju programmai augstskolā var iegūt akadēmisko izglītību un zinātnisko doktora grādu. Ņemot vērā minēto, līdz kārtējās akreditācijas brīdim Rīgas Stradiņa universitātei ir tiesības pēc doktora studiju programmas “Psiholoģija” apguves piešķirt psiholoģijas doktora zinātnisko grādu sociālo zinātņu apakšnozarē psiholoģijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas Stradiņa universitāte, Rīgas Stradiņa doktora studiju programmas “Psiholoģija” studējošie un doktora grāda psiholoģijā pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas Stradiņa universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīgas Stradiņa universitāte būs tiesīga izveidot promocijas padomi psiholoģijā, kas zinātniskā grāda pretendentiem varēs piešķirt psiholoģijas doktora zinātnisko grādu. |
| 3. | Cita informācija | Nav |

Izglītības un zinātnes ministre I. Šuplinska

Vīza:

valsts sekretāre L. Lejiņa

I.Akmentiņa, 67047816

inga.akmentina@izm.gov.lv